Document ID: 32006R0019

ΚΑΝΟΝΙΣΜΌΣ (ΕΚ) αριθ. 19/2006 ΤΗΣ ΕΠΙΤΡΟΠΉΣ
της 6ης Ιανουαρίου 2006
για τροποποίηση του κανονισμού (ΕΚ) αριθ. 747/2001 του Συμβουλίου όσον αφορά τις κοινοτικές δασμολογικές ποσοστώσεις για ορισμένα γεωργικά προϊόντα καταγωγής Ιορδανίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 747/2001 του Συμβουλίου, της 9ης Απριλίου 2001, περί διαχειρίσεως κοινοτικών δασμολογικών ποσοστώσεων και ποσοτήτων αναφοράς για προϊόντα δυνάμενα να υπαχθούν σε προτιμήσεις βάσει των συμφωνιών με ορισμένες μεσογειακές χώρες, και περί καταργήσεως των κανονισμών (ΕΚ) αριθ. 1981/94 και (ΕΚ) αριθ. 934/95 (1), και ιδίως το άρθρο 5 παράγραφος 1 στοιχείο β),
Εκτιμώντας τα ακόλουθα:
(1)
Με την απόφασή του της 20ής Δεκεμβρίου 2005 (2), το Συμβούλιο ενέκρινε συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και του Χασεμιτικού Βασιλείου της Ιορδανίας για αμοιβαία μέτρα ελευθέρωσης και την αντικατάσταση των πρωτοκόλλων 1 και 2 και των παραρτημάτων I, II, III και IV της συμφωνίας σύνδεσης ΕΚ-Ιορδανίας.
(2)
Για ορισμένα γεωργικά προϊόντα καταγωγής Ιορδανίας, η συμφωνία αυτή προβλέπει νέες κοινοτικές δασμολογικές ποσοστώσεις, καθώς και αλλαγές των υφιστάμενων κοινοτικών δασμολογικών ποσοστώσεων που καθορίζονται στον κανονισμό (ΕΚ) αριθ. 747/2001.
(3)
Για να εφαρμοστούν οι νέες δασμολογικές ποσοστώσεις και οι αλλαγές των υφισταμένων δασμολογικών ποσοστώσεων, είναι αναγκαίο να τροποποιηθεί ο κανονισμός (ΕΚ) αριθ. 747/2001.
(4)
Δεδομένου ότι η συμφωνία εφαρμόζεται από την 1η Ιανουαρίου 2006, ο παρών κανονισμός είναι σκόπιμο να εφαρμόζεται από την ίδια ημερομηνία και να αρχίσει να ισχύει το ταχύτερο δυνατό.
(5)
Τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής τελωνειακού κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα V του κανονισμού (ΕΚ) αριθ. 747/2001 αντικαθίσταται από το κείμενο του παραρτήματος του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιανουαρίου 2006.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Ιανουαρίου 2006.

Labels: 3
18
17
6